SET50 DW ยังคงเทรดหนาแน่นต่อเนื่อง ขณะที่ Call ปรับตัวขึ้นตามดัชนี
นักลงทุนเทรด SET50 DW หนาแน่นทั้ง Call และ Put จากการที่ดัชนีหลักทรัพย์อ้างอิงเคลื่อนไหวผันผวนในแดนบวกวานนี้ 
18 มิ.ย. 2558

บล.แมคควอรี กล่าวว่า นักลงทุนเทรด SET50 DW หนาแน่นทั้ง Call และ Put จากการที่ดัชนีหลักทรัพย์อ้างอิงเคลื่อนไหวผันผวนในแดนบวกวานนี้ โดยสัญญาซื้อขายล่วงหน้า S50M15 ปิดตลาด +1.36% ส่วน SET50 Index ปิดตลาด +0.92% ส่งผลให้ SET50 Call ปรับตัวขึ้นตามอย่างแข็งแกร่ง ตัวอย่าง DW28 เช่น S5028C1506A +20.5% และ S5028C1509A +10.5%
ขณะที่การซื้อขาย DW บนหุ้นรายตัววานนี้ นักลงทุนให้ความสนใจ DW ในหุ้นอ้างอิงหลายกลุ่มด้วยกัน โดยส่วนใหญ่เป็นกลุ่มที่ปรับตัวขึ้นแรงวานนี้ เช่น Call DW บนหุ้น PTT และ TPIPL  ตัวอย่าง DW28 เช่น TPIP28C1510A และ PTT28C1510A เป็นต้น
นอกจากนี้ ยังมี Call DW บนหุ้นอ้างอิงอีกหลายหลักทรัพย์ที่ปรับตัวขึ้นโดดเด่น เช่น PTTE28C1507A +33.3% เทียบกับหุ้นอ้างอิงที่ปรับตัวขึ้น +0.9% VGI28C1511A +25.9% เทียบกับหุ้นอ้างอิงที่ปรับตัวขึ้น +6.4% และ SGP28C1509A +25.0% เทียบกับหุ้นอ้างอิงที่ปรับตัวขึ้น +4.5% เป็นต้น ทั้งนี้ การปรับตัวเพิ่มขึ้นของหุ้นอ้างอิงส่งผลให้ Put DW ปรับตัวลดลง ตัวอย่างเช่น PTT28P1511A
อย่างไรก็ตาม ข้อมูลการซื้อขาย DW28 วานนี้ ระบุว่านักลงทุนขายสุทธิทั้ง Call และ Put ที่อ้างอิง SET50 DW นำโดย S5028C1506A 8.9 ล้านหน่วย และ S5028P1506B 7.8 ล้านหน่วย เป็นต้น ขณะที่มีแรงซื้อสุทธิใน Call DW บนหุ้นอสังหาริมทรัพย์ เช่น SIRI28C1509B 5.0 ล้านหน่วย QH28C1508A 3.2 ล้านหน่วย เป็นต้น นอกจากนี้ ยังมีแรงซื้อสุทธิใน ADVA28C1510A BCP28C1507A และ TTCL28C1510A เข้ามาอีกบางส่วนด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,348.16  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  769.52 ล้านบาท
คิดเป็น 2.1%  